Aalborg DH "løslader" Heidi Løke før tid

Aalborg DH siger pænt farvel til Heidi Løke og Leif Gautestad. Siden Aalborg DH valgte at opsige samarbejdet med cheftræner Leif Gautestad, har der foreligget en anmodning fra dennes samleverske, Heidi Løke om at blive løst fra sin kontrakt, der egentligt varede frem til sommeren 2009. Parret, der sammen har et lille barn, ville naturligt gerne fortsætte familielivet sammen med nye udfordringer i Norge. Det har aftvunget stor respekt hos ledelse og spillere i Aalborg DH, at Heidi Løke professionelt igennem sæsonen og specielt igennem de seneste kampe under vanskelige vilkår har ydet et væsentligt bidrag til at højne holdets spil til nuværende niveau. Der er derfor i venskabelighed aftalt en afbrydelse af kontrakten imellem alle 3 parter pr. 1. maj, hvormed Aalborg DH kan sige tak til Heidi Løke og Leif Gautestad for deres sportslige bidrag og ønske parret held og lykke i fremtiden. Dert skriver sportshef Henrik Clarlsen i en pressemeddelelse.